અમદાવાદ: ગઇ કાલે સાંજે મળેલા મ્યુનિ. બોર્ડમાં શાસકોએ જાહેરમાં ડેન્ગ્યુના ચાલુ વર્ષ દરમ્યાન કુલ ૭રર કેસ નોંધાયા હોવાની જાહેરાત કરીને ગૃહને ગેરમાર્ગે દોર્યું હતું, જોકે ખુદ તંત્રના ચોપડે ડેન્ગ્યુના કુલ ૧ર૦૦થી વધુ કેસ ચઢ્યા છે, જોકે આશ્ચર્યજનક રીતે હજુ સુધી ડેન્ગ્યુ કે મેલેરિયાથી એક પણ દર્દીનું સત્તાવાર મોત થયું નથી. બીજી તરફ ખાનગી હોસ્પિટલ ડેન્ગ્યુના દર્દીઓથી ઊભરાઇ રહી હોઇ ડેન્ગ્યુનો કોર્પોરેશનનો સત્તાવાર આંક પણ છેતરામણો છે.